CELEX: 32010R1106
Language: sk
Date: 2010-11-30 00:00:00
Title: Nariadenie Komisie (EÚ) č. 1106/2010 z  30. novembra 2010 , ktorým sa ustanovuje zoznam opatrení, ktoré sa majú vyňať z uplatňovania nariadenia Rady (ES) č. 485/2008 o kontrole opatrení tvoriacich súčasť systému financovania Európskeho poľnohospodárskeho záručného fondu, vykonávaných členskými štátmi

1.12.2010   
            
            
               SK
            
            
               Úradný vestník Európskej únie
            
            
               L 315/16
            
         NARIADENIE KOMISIE (EÚ) č. 1106/2010
   z 30. novembra 2010,
   ktorým sa ustanovuje zoznam opatrení, ktoré sa majú vyňať z uplatňovania nariadenia Rady (ES) č. 485/2008 o kontrole opatrení tvoriacich súčasť systému financovania Európskeho poľnohospodárskeho záručného fondu, vykonávaných členskými štátmi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 485/2008 z 26. mája 2008 o kontrole opatrení tvoriacich súčasť systému financovania Európskeho poľnohospodárskeho záručného fondu, vykonávaných členskými štátmi (1), a najmä na jeho článok 1 ods. 2,
   keďže:
   
               (1)
            
            
               Nariadenie (ES) č. 485/2008 sa vzťahuje na kontrolu obchodnej dokumentácie tých subjektov, ktoré prijímajú alebo vykonávajú platby vzťahujúce sa priamo alebo nepriamo na systém financovania Európskeho poľnohospodárskeho záručného fondu (ďalej len „EPZF“), s cieľom zistiť, či sa operácie tvoriace časť systému financovania EPZF uskutočnili a či boli vykonané správne. Je však vhodné vyňať z vykonávania nariadenia tie opatrenia, ktoré sa vzhľadom na svoju povahu nehodia na následnú kontrolu obchodnej dokumentácie.
            
         
               (2)
            
            
               Zoznam vyňatých opatrení je v súčasnosti stanovený v nariadení Komisie (ES) č. 2311/2000 z 18. októbra 2000, ktorým sa stanovuje zoznam opatrení, na ktoré sa neuplatňuje nariadenie Rady (EHS) č. 4045/89 a ktorým sa ruší rozhodnutie 96/284/ES (2). Vzhľadom na prípadné zmeny v právnych predpisoch v poľnohospodárstve sa tento zoznam musí nevyhnutne aktualizovať.
            
         
               (3)
            
            
               Niektoré opatrenia sa týkajú platieb priamo alebo nepriamo súvisiacich s obchodnou dokumentáciou, ktoré môžu byť predmetom kontroly. Preto je vhodné vyňať takéto opatrenia z rozsahu pôsobnosti nariadenia (ES) č. 485/2008.
            
         
               (4)
            
            
               Treba vziať do úvahy, že niektoré opatrenia, ktoré sa predtým financovali prostredníctvom Záručnej sekcie Európskeho poľnohospodárskeho usmerňovacieho a záručného fondu, sa teraz financujú prostredníctvom Európskeho poľnohospodárskeho fondu pre rozvoj vidieka (EPFRV), ako je stanovené v nariadení Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3).
            
         
               (5)
            
            
               Preto by sa nariadenie (ES) č. 2311/2000 v záujme jasnosti malo zrušiť a nahradiť novým znením.
            
         
               (6)
            
            
               Opatrenia stanovené v tomto nariadení sú v súlade so stanoviskom výboru poľnohospodárskych fondov,
            
         PRIJALA TOTO NARIADENIE:
   Článok 1
   Systém kontrol stanovený nariadením (ES) č. 485/2008 sa neuplatňuje na opatrenia vymenované v prílohe k tomuto nariadeniu.
   Článok 2
   Nariadenie (ES) č. 2311/2000 sa zrušuje.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 143, 3.6.2008, s. 1.
   
      (2)  Ú. v. ES L 265, 19.10.2000, s. 10.
   
      (3)  Ú. v. EÚ L 209, 11.8.2005, s. 1.
   
      PRÍLOHA
      
         Opatrenia, na ktoré sa neuplatňuje systém kontroly podľa nariadenia (ES) č. 485/2008
      
      Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1) s ohľadom na:
      
                  a)
               
               
                  spoločnú organizáciu trhu s ľanom a konope pestovanými na vlákno, pokiaľ sa pomoc ustanovená v článku 91 tohto nariadenia vyplatí poľnohospodárovi;
               
            
                  b)
               
               
                  tieto opatrenia spoločnej organizácie trhu v sektore vína:
                  
                              i)
                           
                           
                              schéma klčovania v súlade s jeho článkami 85o až 85x;
                           
                        
                              ii)
                           
                           
                              podpora v rámci režimu jednotnej platby v súlade s jeho článkom 103o;
                           
                        
                              iii)
                           
                           
                              reštrukturalizácia a konverzia vinohradov v súlade s jeho článkom 103q;
                           
                        
                              iv)
                           
                           
                              zelený zber v súlade s jeho článkom 103r;
                           
                        
                              v)
                           
                           
                              destilácia konzumného liehu v súlade s článkom 103w.
                           
                        
            
         (1)  Ú. v. EÚ L 299, 16.11.2007, s. 1.